

Komisijas atbildes uz ieinteresēto piegādātāju jautājumiem 
Atklātā konkursā
““Gājēju un velosipēdistu ceļu ierīkošana Rīgas apkaimēs” būvniecības dokumentācijas izstrāde un autoruzraudzība” 
(identifikācijas Nr. CAIP 2024/143)

1.jautājums:
Lūdzam papildināt iepirkuma līguma nosacījumus, iekļaujot šādu punktu:
"Līguma izpildes termiņš var tikt pagarināts, ja projekta risinājumu saskaņošana ar trešajām personām (t.sk. privātpersonām, ja tiek skarti to nekustamie īpašumi, valsts iestādēm vai inženierkomunikāciju īpašniekiem) ieilgst ilgāk par 10 (desmit) darba dienām. Šādos gadījumos Uzņēmējam ir pienākums rakstveidā informēt Pasūtītāju par saskaņošanas progresu un iesniegt pierādījumus par faktoriem, kas kavē termiņu ievērošanu."
Tāpat, pamatojoties uz iepirkuma līguma 3.4.3. un 3.4.4. punktiem, vēršam uzmanību uz nepieciešamību šajos punktos noteikt šādu precizējumu:
Par datu izsniegšanas termiņiem:
Lūdzam noteikt, ka, ja Pasūtītājs nav izsniedzis Līgumā noteiktos darbu veikšanai nepieciešamos dokumentus un Uzņēmējs ir rakstveidā informējis Pasūtītāju, tad papildus termiņš tiek piemērots, ja Pasūtītājs nenovērš saistību pārkāpumu 5 (piecu) darba dienu laikā.
Par papildus termiņiem saistību izpildes aizkavēšanās gadījumā:
Lai novērstu būtiskus kavējumus, lūdzam 3.4.4. punktā precizēt, ka, ja Pasūtītāja savlaicīgas saistību neizpildes dēļ tiek kavēta Uzņēmēja darbība, papildus termiņi sākas pēc 5 (piecu) darba dienu gaidīšanas perioda.
Minētās izmaiņas palīdzētu nodrošināt taisnīgāku un efektīvāku iepirkuma līguma izpildi, kā arī samazinātu risku ieilgt projekta realizācijai trešo pušu aizkavējumu dēļ.

Atbilde:
Pasūtītājs norāda, ka līguma 3.sadaļā ir noteikti konkrēti līguma izpildes termiņi; līguma 3.4.punktā ir atrunāts, kādos gadījumos un par kādu laika periodu līguma izpildes termiņi var tikt pagarināti. Pasūtītājs uzskata, ka termiņi norādīti korekti, atbilstoši noteikto saistību izpildei noteiktā termiņā, līdz ar ko nav nepieciešams līguma izpildes termiņu līguma 3.4.3. un 3.4.4.punktā samazināt, tā radot apzinātu risku termiņa neizpildei.

2. jautājums:
Lūdzam precizēt iepirkuma nolikumā ietvertos nosacījumus 2.1.4. un 3.4., kas ir pretrunīgi, tas ir, 3.4. punktā ietvertā norāde “Ja pretendents piedalās vienā, vairākās vai visās iepirkuma priekšmeta daļās, tad vidējais finanšu apgrozījums atteicīgi summējas līdz 1 396 000.00 EUR (viens miljons trīs simti deviņdesmit seši tūkstoši euro un 00 centi)”, jo nolikuma 2.1.4. punkts ierobežo dalību uz visām iepirkuma daļām.

Atbilde:
Pasūtītājs norāda, ka Pasūtītāja ieskatā nolikuma 2.1.4. un 3.4.punkts nav pretrunīgi, jo nolikuma 2.1.4.punkta ierobežojums par dalību iepirkumā, proti, pretendents piedāvājumu drīkst iesniegt ne vairāk kā uz trīs iepirkuma priekšmeta daļām, noteikts, lai paplašinātu potenciālo pretendentu loku, nodrošinot pēc iespējas lielāku konkurenci, samērīgumu un taisnīgu attieksmi pret visiem iespējamajiem pretendentiem, savukārt, nolikuma 3.4.punktā atrunai “Ja pretendents piedalās vienā, vairākās vai visās iepirkuma priekšmeta daļās, tad vidējais finanšu apgrozījums attiecīgi summējas līdz 1 396 000.00 EUR (viens miljons trīs simti deviņdesmit seši tūkstoši euro un 00 centi).”, ir paskaidrojošs raksturs, lai pretendents saprot, ka, ja piedāvājumu iesniegs uz trīs daļām saskaņā ar nolikuma 2.1.4.punktu, tad attiecīgi no konkrētajā daļā norādītā finanšu apgrozījuma, finanšu apgrozījums attiecīgi summēsies līdz konkrēto trīs daļu kopējai finanšu apgrozījuma summai. 

